Saulius Urbonavičius

Saulius Urbonavičius (sceninė pravardė Samas; g. 1963 m. rugsėjo 16 d. Panevėžyje) – lietuvių muzikantas, dainų autorius, grupės BIX įkūrėjas, dailininkas, televizijos prodiuseris.

 Biografija 
miniatiūra|Samas BIX|kairėje
Mokėsi Panevėžio 7-ojoje vidurinėje mokykloje. 1981 m. ją baigęs, 1982–1988 m. studijavo Šiaulių pedagoginio instituto Dailės fakultete.

Muzikinę karjerą pradėjo 1987 m. įkurtoje grupėje BIX, vienoje iš populiariausių visų laikų Lietuvos roko muzikos grupėje. Samas kūrė dainų tekstus, buvo grupės vokalistas ir gitaristas. Vėliau dainininko duoną iškeitė į pramogų verslą ir kartu su Marijonu Mikutavičiumi ir Martynu Starkumi vedė jaunimo muzikinę laidą „Tangomanija“ bei kitus televizijos projektus. Ir dabar kartais pasirodo scenoje su savo grupe BIX.

Buvo projekto LT United dalyvis, su kuriuo „Eurovizijos“ dainų konkurso finale 2006 m. užėmė 6 vietą.

2006 m. Saulius buvo realybės šou „Dangus“, o 2007 m. antrojo sezono – „Dangus 2“ – prodiuseris.

2010 m. jis prodiusavo projektą „Tu gali šokti“, o 2013 m. – projektus „Paslapčių namai“ ir „Šok!“. Taip yra TV3 talentų šou Lietuvos talentai teisėjas.
 Išnašos 

Kategorija:Lietuvos roko atlikėjai
Kategorija:Lietuvos atstovai Eurovizijoje
Kategorija:Lietuvos dainų autoriai
Kategorija:Lietuvos muzikos prodiuseriai